কাল নন্দীগ্রামে অভিষেক ও শুভেন্দুর জোড়া কর্মসূচি, দুই যুযুধান নেতার অপেক্ষায় নন্দীগ্রাম

নন্দীগ্রাম – একদিনে অভিষেক (Abhishek Banerjee) ও শুভেন্দুর (subhendu adhikari) জোড়া কর্মসূচি নন্দীগ্রামে (Nandigram), ২৫ মার্চ দুই দলের দুই সেনাপতির সভা নিয়ে রাজনৈতিক উত্তাপ নন্দীগ্রাম জুড়ে ।

আগামীকাল হটস্পট নন্দীগ্রাম, আগামীকাল যেমন নন্দীগ্রামে অভিষেক ব্যানার্জি তার কর্মসূচি নিয়ে উপস্থিত থাকবেন, অপরদিকে বিরোধী দলনেতা শুভেন্দু অধিকারী তিনিও বিভিন্ন কর্মসূচি নিয়ে হাজির থাকবেন নন্দীগ্রামে।

যুযুধান দুই পক্ষের সভা নিয়ে তেতে রয়েছে নন্দীগ্রাম। তৃণমূল নেতৃত্ব জানাচ্ছেন, নন্দীগ্রামের বরাচিরা স্কুল মাঠে হবে অভিষেকের কর্মিসভা, অন্যদিকে নন্দীগ্রামের রেয়াপাড়াতে শুভেন্দু অধিকারীর জনসংযোগ রয়েছে। দুই দলের দুই সেনাপতির সভাকে ঘিরে এখন রীতিমতো রাজনৈতিক উত্তাপ পরিলক্ষিত নন্দীগ্রামে।

নন্দীগ্রামের তৃণমূল নেতা শেখ সুফিয়ান বলেন, আগামী ৪ মে শুভেন্দু অধিকারীর মৃত্যুঘণ্টা বাজবে নন্দীগ্রামে, কারণ গত নির্বাচনে বিজেপি কর্মীদের পরিবারকে চাকরি করে দেওয়ার প্রতিশ্রুতি দিয়েছিলেন শুভেন্দু।

আরও পড়ুন- রামনবমীর মিছিলে মানতে হবে এই ৭ শর্ত! অঞ্জনি পুত্র সেনাকে কী নির্দেশ দিল হাইকোর্ট? দেখে নিন একনজরে

আজও পর্যন্ত একটা বেকারকে চাকরি দিতে পারেননি শুভেন্দু। অভিষেক ব্যানার্জি চমক দেখাবে। অন্যদিকে বিজেপি নেতা জয়দেব দাস বলেন, বিজেপির তরফ থেকে অভিষেকের জন্যে একটা চমক অপেক্ষা করছে। অভিষেক ব্যানার্জি নন্দীগ্রামের মাটিতে পা দেওয়া মাত্র বিজেপির দেওয়া চমক দেখে যেতে হবে এবং নিরাশ হয়ে নন্দীগ্রামের মাটি থেকে বিদায় নিতে হবে।